નવી દિલ્હીઃ મધ્યપ્રદેશ, રાજસ્થાન અને છત્તીસગઢમાં આગામી વિધાનસભા ચૂંટણીમાં ભારતીય જનતા પાર્ટી (બીજેપી)ને તગડો ઝટકો લાગી શકે છે. તો એવું લાગી રહ્યું છે કે કોંગ્રેસ આ ત્રણે રાજ્યોમાં કમબેક કરી શકે છે. એબીપી ન્યૂઝ અને સીવોટર દ્વારા કરાવાયેલા ત્રણ રાજ્યોના સર્વે અનુસાર કોંગ્રેસ આ ત્રણે રાજ્યોમાં સરકાર બનાવી શકે છે. જો સર્વેના આંકડાઓ પરિણામ રુપે સામે આવશે તો બીજેપી માટે આ મોટી હાર ગણાશે. લોકસભા ચૂંટણી પહેલા પાર્ટી માટે મોટો ઝટકો સાબિત થઈ શકે છે. જોકે, ત્રણે રાજ્યોમાં નરેન્દ્ર મોદી વડાપ્રધાન પદ માટે લોકોની પહેલી પસંદગી છે.